Fritz Rasqué

De Fréderic "Fritz" Rasqué, gebuer de 24. Februar 1906 zu Rued (Ell), a gestuerwen den 28. September 1977 an der Stad LëtzebuergDoudesannonce vum 'Monsiegneur Dr Frédéric Rsqué' am Luxemburger Wort vum 30. September 1977 op eluxemburgensia.lu gekuckt den 11. Juli 2022, war e lëtzebuergesche Geeschtlechen, Professer an Auteur.

No sengem Secondaire, huet de Fritz Rasqué, ier en an de Seminaire goung, nach e Studium op de Cours supérieurs gemaach, wou en an der Klass vum Tony Bourg, Marcel Engel an Evy Friedrich warBiographie vum Evy Friedrich am Autorenlexikon.

Hie gouf 1932 zum Geeschtleche geweit, a war vun 1939 un, Professer an der Escher Industrieschoul.Bourscheid - Geschichte einer alten Pfarrei Well e sech als Professer net ëmmer mat Aussoe géint de Besatzer zeréckgehalen huet, war en den 23. Januar 1941 verhaft ginn an zu engem Joer Prisong verurteelt ginn. Wéi hien am Januar 1942 aus dem Prisong koum, ass hien op eng Invitatioun vum Buerschter Paschtouer hin, dohin an den Exil gaangen.

Nom Krich gouf hien du Professer an der Industrieschoul um Lampertsbierg, a Paschtouer an der Kathedral.
 Literatur 
Édouard Molitor: "Mgr Fritz Rasqué (1906-1977)." In: Le livre d'or du lycée de garçons de Luxembourg: de l'école industrielle et commerciale au Lycée de garçons de Luxembourg, 1892-1992. - Luxembourg: LGL, 1993, S. 277-280.

Wierker
Rasqué, Fritz: Bourscheid - Geschichte einer alten Pfarrei, 1944, Bourg-Bourger, Lëtzebuerg, 430 S.
Rasqué, Fritz: Das Oesling im Krieg (onst E'sleck am Krich), 1946, Verlag Luxemburgensia, 724 S.
Rasqué, Fritz: Propriam Nobis. Siegesoktav 1946. Verlag Luxemburgensia Luxemburg. Imprimerie du Nord, Diekirch, 1947, 145 Säiten.

 Éierungen 


 Médaille de la reconnaissance nationale
 Fir un hien z'erënnere gouf zu Rued eng Cité no him gedeeft, d'Cité Fritz Rasqué.

 Um Spaweck 

Kategorie:Lëtzebuergesch Geeschtlech
Kategorie:Lëtzebuergesch Auteuren
Kategorie:Gebuer 1906
Kategorie:Gestuerwen 1977
Kategorie:Nazi-Affer
Kategorie:Lëtzebuergesch Enseignanten
Kategorie:Commandeur de l'ordre de mérite civil et militaire d'Adolphe de Nassau
Kategorie:Officier de l'ordre de la couronne de chêne
Kategorie:Persounen, no deenen eng Struktur zu Lëtzebuerg genannt ass
Kategorie:Médaille de la reconnaissance nationale